Vyf miskrame vir ontvoerde vrouDie Castro-broers. Ariel (middel) is van ontvoering en verkragting aangekla, maar sy broers Pedro (links) en Onil (regs) is nie aangekla nie. Aanklaers in Amerika gaan na verwagting aansoek doen dat Ariel Castro, wat glo meer as ŉ dekade lank drie vroue as seksslawe aangehou het, die doodstraf toegedien word. Castro, ŉ 52-jarige busbestuurder van Cleveland, Ohio, het Amanda Berry (27), Gina DeJesus (23) en Michelle Knight (32) glo tussen 2002 en 2004 ontvoer en in ŉ huis aangehou. Berry het Maandag ontsnap en hulp ontbied. Castro het na bewering vyf miskrame by een van die vroue bewerkstellig deur haar uit te honger en haar in die maag te slaan. Dié bewering is in ŉ polisieverklaring bekendgemaak. Berry moes glo ook in ŉ plastiek kinderswembadjie aan haar dogter geboorte skenk. Regter Timothy McGinty het Donderdag gesê sy kantoor sal besluit of Castro verswarende moordklagtes in die gesig staar, na dié inligting bekendgemaak is. Lees ook: R72 miljoen borg vir vermeende ontvoerder Video: Vroue 10 jaar ná ontvoering gevind